Gleivių metodas - Vikipedija

# Gleivių metodas

### Straipsnis iš Vikipedijos, laisvosios enciklopedijos.

Gleivių metodas (dar vadinamas Bilingso metodu arba ovuliacijos metodu) – tai kontracepcijos būdas, kuris remiasi kasdieniu moters gimdos kaklelio gleivių tikrinimu siekiant nustatyti vaisingąsias dienas.

Šis metodas geriausias tuomet, kai dėl nereguliarių mėnesinių negali būti naudojamas kalendorinis metodas, taip pat nesant galimybei taikyti temperatūrinį metodą (dėl ligos, aplinkos pokyčių, streso, alkoholio ir pan.). Šis metodas netinka sergant makšties ar gimdos kaklelio infekcija, taip pat žindymo metu. Naudojantis šiuo metodu, reikia kasdien tikrinti gleives, kurios keičiasi moters ciklo metu. Esant nevaisingoms dienoms prieš ovuliaciją, gleivių ant apatinio trikotažo nebūna, putės srityje jaučiamas sausumas. Nevaisingu laikotarpiu po ovuliacijos – taip pat sausa, gleivės būna baltos, lipnios. Vaisinguoju laikotarpiu gleivės būna tąsios, slidžios ir skaidrios, gali būti balzganos, dribsnių konsistencijos. Ovuliacijos dieną ypač gausios, panašios į kiaušinio baltymą.

Šis metodas labiau tinkamas vyresnėms, ištekėjusioms moterims, gerai pažįstančioms savo organizmą, kadangi šiuo metodu galima pasikliauti tik po ilgalaikio kasdienio stebėjimo. Tačiau jį galima derinti su kitais kontraceptiniais metodais, kuriems galioja periodinio susilaikymo principas. Be to, gleivių metodas gali būti kartu naudojamas kartu su temperatūriniu metodu (tuomet vadinama simptoterminiu metodu).

Metodą aprašė australų gydytojų pora Evelina ir Džonas Bilingsai (Evelyn Billings and John Billings) apie 1970-uosius, todėl tiksliau būtų vadinti ne Bilingso metodu, bet Bilingsų.

Rodomas puslapis "http://lt.wikipedia.org../../../g/l/e/Gleivi%C5%B3_metodas.html"

Kategorija: Kontracepcija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Español